Diari Oficial de la Generalitat Valenciana


Sumari del DOGV 8467, del 18-01-2019 (2019/142)

RESOLUCIÓ de 7 de gener de 2019, del director general de Centres i Personal Docent, per la qual s'inclou una aspirant en la llista de persones aspirants seleccionades en el procediment selectiu per a l'ingrés en el cos de professors d'Ensenyament Secundari convocat per l'Ordre 46/2015, de 4 de maig, de la Conselleria d'Educació, Cultura i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8467

Data del DOGV
:   18-01-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/142


Data del document
:   07-01-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * funcionari

RESOLUCIÓ de 7 de gener de 2019, del director general de Centres i Personal Docent, per la qual s'inclou una aspirant en la llista de persones aspirants seleccionades en el procediment selectiu per a l'ingrés en el cos de professors d'Ensenyament Secundari convocat per l'Ordre 46/2015, de 4 de maig, de la Conselleria d'Educació, Cultura i Esport. [2019/142]  
  
Per l'Ordre 46/2015, de 4 de maig, de la Conselleria d'Educació, Cultura i Esport (DOGV 7519, 6 de maig), es va convocar un procediment selectiu per a l'ingrés en cossos docents, en el qual va participar Inmaculada Seguí Quinto pel cos de professors d'Ensenyament Secundari en l'especialitat d'Orientació Educativa.  
Publicades el 21 de juliol de 2015 les llistes definitives de la puntuació atorgada als aspirants, la senyora Seguí Quinto hi figura amb una nota global de 7,9133 punts, i interposa el recurs contenciós administratiu número 37/2016 davant del Tribunal Superior de Justícia de la Comunitat Valenciana, el qual va dictar la sentència número 306/2018, de data 19 de juny, que estima el recurs, i en el veredicte de la qual afirma:  
«I. S'estima parcialment el recurs contenciós administratiu número 37/2016, promogut per Inmaculada Seguí Quinto, deduït enfront de la Resolució del director general de Centres i Personal Docent de 08.04.2016, que desestima el recurs d'alçada interposat contra la baremació definitiva d'aspirants en el marc del procés selectiu derivat de l'Ordre 46/2015, de 4 de maig, de la Conselleria d'Educació, Cultura i Esport, per la qual es convoca procediment selectiu i procediment per a l'adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes i professors tècnics de Formació Professional, la qual s'anul·la quant a la valoració de l'experiència docent prèvia de la recurrent.  
  
II. Es reconeix el dret de la recurrent al fet que la seua experiència docent prèvia siga valorada en l'apartat 1.1 de l'annex 1 de l'Ordre 46/2015, de 4 de maig, de la Conselleria d'Educació, Cultura i Esport, amb els efectes que aquesta valoració, si s'escau, puga tindre en la llista d'aprovats.»  
Aplicant l'experiència docent en l'apartat reconegut judicialment, i amb el límit màxim de cinc anys previst en el barem, li corresponen un total de 7,4500 punts en la fase de concurs mèrits. Consegüentment, una vegada feta la ponderació prevista en la base 9 de la convocatòria, Inmaculada Seguí Quinto obté una puntuació global de 8,5666 punts, i, per tant, resulta com a aspirant seleccionada.  
En virtut del que s'ha exposat, resolc:  
  
Primer  
Incloure Inmaculada Seguí Quinto en la llista d'aspirants que han superat el procediment selectiu convocat per l'Ordre 46/2015, de 4 de maig, per a l'ingrés en el cos de professors d'Ensenyament Secundari, per l'especialitat d'Orientació Educativa, amb una puntuació de 8,5666 punts.  
  
Segon  
Atés que Inmaculada Seguí Quinto va superar el procediment selectiu convocat per l'Ordre 13/2016, de 3 de maig, de la Conselleria d'Educació, Investigació, Cultura i Esport, i va ingressar en el mateix cos de professors d'Ensenyament Secundari i per la mateixa especialitat d'Orientació Educativa, no correspon la presentació de documents ni la realització de la fase de pràctiques, per la qual cosa únicament és procedent reconéixer-li efectes econòmics i administratius com a funcionària de carrera des de l'1 de setembre de 2016.  
Contra la present resolució les parts legitimades podran promoure un incident d'execució de sentència davant del Tribunal Superior de Justícia de la Comunitat Valenciana, de conformitat amb el que es disposa en els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 7 de gener de 2019.- El director general de Centres i Personal Docent: José Joaquín Carrión Candel.